《南山观梅》
宋代·张嵲

春雪欲垂地，春水轂纹浮。
乱山无人到，梅花供客愁。
轻风侧乌帽，韶序欺白头。
攀条记旧赏，嗅蘂悲前游。
斜日忽反照，烟华风际流。
已叹繁华盛，俄观青荫稠。
沉吟两京路，恻怅濒汉洲。
尚想万玉妃，清樽交献酬。
天涯叹憔悴，览物空夷犹。
饮罢不能赋，临风三叹休。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。